CELEX: 52007PC0660
Language: sk
Date: 2007-11-06
Title: Návrh rozhodnutie Rady o zásadách, prioritách a podmienkach obsiahnutých v európskom partnerstve so Srbskom vrátane Kosova v zmysle rezolúcie Bezpečnostnej rady Organizácie Spojených národov č. 1244 z 10. júna 1999 a o zrušení rozhodnutia 2006/56/ES

Dôležité právne oznámenie

|

52007PC0660

	[pic] | KOMISIA EURÓPSKYCH SPOLOČENSTIEV |Brusel, 6.11.2007KOM(2007) 660 v konečnom zneníNávrhROZHODNUTIE RADYo zásadách, prioritách a podmienkach obsiahnutých v európskom partnerstve so Srbskom vrátane Kosova v zmysle rezolúcie Bezpečnostnej rady Organizácie Spojených národov č. 1244 z 10. júna 1999 a o zrušení rozhodnutia 2006/56/ES(predložená Komisiou)DÔVODOVÁ SPRÁVAEurópska rada na svojom zasadnutí v Solúne v dňoch 19. a 20. júna 2003 schválila „Solúnsku agendu pre krajiny západného Balkánu“, ktorou sa vytvorili partnerstvá ako prostriedok na realizáciu európskej perspektívy krajín západného Balkánu.Rada prijala 30. januára 2006 na základe návrhu Komisie predloženého 9. novembra 2005 revidované európske partnerstvo so Srbskom a Čiernou Horou vrátane Kosova v zmysle rezolúcie BR OSN č. 1244. Partnerstvá zahŕňajú krátkodobé a strednodobé priority. Očakáva sa, že krajiny splnia krátkodobé priority do jedného až dvoch rokov.Komisia preto považuje za vhodné predložiť návrh aktualizovaného partnerstva so Srbskom vrátane Kosova v zmysle rezolúcie BR OSN č. 1244. V júni 2006 nadobudla Čierna Hora nezávislosť a v tom istom roku bol vypracovaný návrh nového európskeho partnerstva s Čiernou Horou, ktorý Rada prijala v januári 2007[1].Toto obnovené partnerstvo so Srbskom vrátane Kosova v zmysle rezolúcie BR OSN č. 1244 vychádza z ustanovení nariadenia Rady (ES) č. 533/2004 z 22. marca 2004 a zohľadňuje posledný vývoj v zmysle správ o pokroku z roku 2007. Krátkodobé a strednodobé priority uvedené v tomto partnerstve sa týkajú príprav na ďalšiu integráciu do Európskej únie.V rámci reakcie na európske partnerstvo by príslušné orgány v Srbsku a v Kosove v zmysle rezolúcie BR OSN č. 1244 mali vypracovať plán s časovým harmonogramom a konkrétnymi opatreniami, ktoré spomenuté orgány plánujú na tento účel prijať. Komisia bude pravidelne monitorovať pokrok v implementácii priorít.Priority európskeho partnerstva tvoria základ pre programovanie finančnej pomoci Spoločenstva, ktorá sa bude naďalej poskytovať v rámci príslušných finančných nástrojov, predovšetkým na základe nariadenia Rady (ES) č. 1085/2006 zo 17. júla 2006, ktorým sa ustanovuje nástroj predvstupovej pomoci (IPA).Navrhované rozhodnutie Rady nemá žiadne finančné dôsledky. Vzhľadom na uvedené skutočnosti Komisia vyzýva Radu, aby schválila pripojený návrh rozhodnutia Rady.  NávrhROZHODNUTIE RADYo zásadách, prioritách a podmienkach obsiahnutých v európskom partnerstve so Srbskom vrátane Kosova v zmysle rezolúcie Bezpečnostnej rady Organizácie Spojených národov č. 1244 z 10. júna 1999 a o zrušení rozhodnutia 2006/56/ESRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 533/2004 z 22. marca 2004 o založení partnerstiev v rámci procesu stabilizácie a pridruženia[2], v znení zmien a doplnení, a najmä na jeho článok 2,so zreteľom na návrh Komisie,keďže:(1) Európska rada na svojom zasadnutí v Solúne v dňoch 19. a 20. júna 2003 schválila vytvorenie európskych partnerstiev ako prostriedku na zhmotnenie európskej perspektívy krajín západného Balkánu.(2) V nariadení (ES) č. 533/2004 sa stanovuje, že Rada rozhodne o zásadách, prioritách a podmienkach, ktoré majú byť obsiahnuté v partnerstvách, ako aj o všetkých neskorších úpravách. Takisto sa v ňom uvádza, že kontrola plnenia európskych partnerstiev bude zabezpečená prostredníctvom mechanizmov vytvorených v rámci procesu stabilizácie a pridruženia, najmä prostredníctvom ročných správ o pokroku.(3) Rada prijala 30. januára 2006 druhé európske partnerstvo so Srbskom vrátane Kosova v zmysle rezolúcie BR OSN č. 1244[3].(4) V zmysle oznámenia Komisie o stratégii rozšírenia a hlavných výzvach na roky 2006 – 2007 sa partnerstvá majú aktualizovať ku koncu roka 2007.(5) Dňa 12. júna 2006 Rada prijala nariadenie (ES) č. 1085/2006, ktorým sa ustanovuje nástroj predvstupovej pomoci (IPA)[4], obnovujúce rámec finančnej pomoci pre predvstupové krajiny.(6) Je preto vhodné prijať revidované európske partnerstvo, ktoré aktualizuje súčasné partnerstvo, aby sa na základe zistení zo správ o pokroku Srbska, ako aj Kosova v zmysle rezolúcie BR OSN č. 1244, v príprave na ďalšiu integráciu do Európskej únie z roku 2007 určili obnovené priority pre ďalšie kroky.(7) V záujme prípravy na ďalšiu integráciu do Európskej únie by príslušné orgány v Srbsku a Kosove v zmysle rezolúcie BR OSN č. 1244 mali vypracovať plán s časovým harmonogramom a konkrétnymi opatreniami na plnenie priorít tohto európskeho partnerstva.(8) Rozhodnutie 2006/56/ES by sa preto malo zrušiť,ROZHODLA TAKTO:Článok 1Zásady, priority a podmienky európskeho partnerstva so Srbskom vrátane Kosova v zmysle rezolúcie BR OSN č. 1244 sú stanovené v prílohách 2 a 3.Článok 2Implementácia európskeho partnerstva sa kontroluje prostredníctvom mechanizmov vytvorených v rámci procesu stabilizácie a pridruženia, najmä prostredníctvom ročných správ o pokroku predkladaných Komisiou.Článok 3Rozhodnutie 2006/56/ES sa zrušuje.Článok 4Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie .V BruseliZa RadupredsedaPRÍLOHA 1: EURÓPSKE PARTNERSTVO 2007: SRBSKO VRÁTANE KOSOVA V ZMYSLE REZOLÚCIE BR OSN Č. 12441. ÚVODEurópska rada schválila vytvorenie európskych partnerstiev ako prostriedku na realizáciu európskej perspektívy krajín západného Balkánu. Navrhované revidované partnerstvo aktualizuje druhé partnerstvo, a to na základe zistení zo správ Komisie o pokroku v prípade Srbska a Kosova v zmysle rezolúcie BR OSN č. 1244 z roka 2007. Uvádzajú sa v ňom nové a zostávajúce priority, ktoré je potrebné plniť. Nové priority sú prispôsobené špecifickým potrebám krajiny a štádiu príprav a budú sa podľa potreby aktualizovať. Od orgánov sa očakáva, že vypracujú plán s časovým harmonogramom a konkrétnymi opatreniami na plnenie priorít európskeho partnerstva. Partnerstvo poskytuje aj usmernenia pre finančnú pomoc krajine.2. ZÁSADYProces stabilizácie a pridruženia zostáva rámcom pre európske smerovanie krajín západného Balkánu až do ich budúceho pristúpenia. Stanovené priority sa týkajú schopnosti plniť kritériá vymedzené Európskou radou na zasadnutí v Kodani v roku 1993 a podmienky stanovené v rámci procesu stabilizácie a pridruženia, najmä podmienky vymedzené Radou v jej záveroch z 29. apríla 1997 a z 21. a 22. júna 1999, a schopnosti plniť záverečné vyhlásenie zo záhrebského samitu z 24. novembra 2000 a solúnsku agendu.3. PRIORITYPriority uvedené v tomto európskom partnerstve boli vybrané na základe reálneho predpokladu, že je možné ich splniť alebo dosiahnuť výrazný pokrok v ich plnení v priebehu najbližších rokov. Rozlišuje sa medzi krátkodobými prioritami, ktoré by sa mali splniť v priebehu jedného až dvoch rokov, a strednodobými prioritami, ktoré by sa mali splniť v priebehu troch až štyroch rokov. Priority sa týkajú tak právnych predpisov, ako aj ich implementácie.Z hľadiska potreby stanovenia priorít existujú zjavne aj iné úlohy, ktoré je potrebné plniť a ktoré sa môžu stať prioritami v rámci budúcich partnerstiev pri súčasnom zohľadnení pokroku, ktorý v budúcnosti dosiahnu Srbsko a Kosovo v zmysle rezolúcie BR OSN č. 1244.Z krátkodobých priorít boli určené hlavné priority, ktoré sú uvedené na začiatku zoznamov. Poradie týchto hlavných priorít nevyjadruje stupeň ich dôležitosti.Priority sú uvedené v prílohe 2 a 3.4. PROGRAMOVANIEPomoc Spoločenstva krajinám západného Balkánu v rámci procesu stabilizácie a pridruženia sa bude poskytovať prostredníctvom existujúcich finančných nástrojov, najmä na základe nariadenia Rady (ES) č. 1085/2006 (IPA) a v prípade programov prijatých pred rokom 2007 na základe nariadenia Rady č. 2666/2000 z 5. decembra 2000 (nariadenie CARDS)[5]. Dohody o financovaní slúžia ako právny základ na implementáciu konkrétnych programov. Toto rozhodnutie preto nebude mať žiadne finančné dôsledky.Srbsko vrátane Kosova v zmysle rezolúcie BR OSN č. 1244 môžu čerpať finančné prostriedky aj z viacnárodných a horizontálnych programov.5. PODMIENKY POMOCIPomoc krajinám západného Balkánu je podmienená ďalším pokrokom v plnení kodanských kritérií, ako aj špecifických priorít tohto európskeho partnerstva. Nedodržanie týchto podmienok by mohlo viesť k prijatiu primeraných opatrení zo strany Rady na základe článku 21 nariadenia Rady (ES) č. 1085/2006 alebo v prípade programov spred roku 2007 na základe článku 5 nariadenia (ES) č. 2666/2000. Pomoc takisto závisí od podmienok, ktoré Rada definovala vo svojich záveroch z 29. apríla 1997, najmä pokiaľ ide o záväzok príjemcov uskutočniť demokratické, hospodárske a inštitucionálne reformy. Konkrétne podmienky sú obsiahnuté aj v jednotlivých ročných programoch. Po prijatí rozhodnutí o financovaní bude nasledovať podpísanie dohody o financovaní s príslušnými orgánmi.6. MONITOROVANIEImplementácia európskeho partnerstva sa kontroluje prostredníctvom mechanizmov vytvorených v rámci procesu stabilizácie a pridruženia, najmä prostredníctvom ročných správ o pokroku predkladaných Komisiou.PRÍLOHA 2: PRIORITY SRBSKAKrátkodobé priorityHlavné priority-  Zabezpečiť plný súlad s budúcimi povinnosťami v rámci dohody o stabilizácii a pridružení (DSP) a dočasnej dohody.-  Zabezpečiť plnú spoluprácu s Medzinárodným trestným tribunálom pre bývalú Juhosláviu (ICTY).-  Konštruktívne sa zapojiť do budúcich rokovaní s cieľom nájsť trvalé riešenie statusu Kosova spolu s dočasnými inštitúciami prištinskej samosprávy.-  Zabezpečiť uplatňovanie ústavy a ústavného práva v súlade s európskymi normami.-  Pokračovať v úsilí implementovať reformu verejnej správy vrátane mzdového systému štátnej služby, zabezpečiť transparentnosť prijímania štátnych úradníkov a ich služobného postupu, ako aj ich odbornosť a zodpovednosť, posilniť európske integračné štruktúry, zlepšiť koordináciu vo verejnej správe a v parlamente a venovať osobitnú pozornosť najmä politickej koordinácii.-  Zlepšiť fungovanie súdnictva, zaručiť jeho nezávislosť, profesionalitu a efektivitu a zabezpečiť, aby kariérny rast a prijímanie sudcov a prokurátorov vychádzali z technických a profesionálnych kritérií bez politického vplyvu.-  Posilniť boj proti korupcii na všetkých úrovniach a vyvinúť komplexný verejný systém finančnej kontroly na zvýšenie zodpovednosti a transparentnosti využívania verejných financií.-  Dokončiť proces privatizácie alebo prípadne likvidáciu podnikov vo vlastníctve družstiev alebo štátu.Politické kritériáDemokracia a právny štátÚstava-  Zosúladiť právne predpisy a inštitúcie s novou ústavou.Parlament-  Dokončiť reformu právneho rámca volebného systému (vrátane zoznamu voličov), zosúladiť ho s novými ústavnými požiadavkami a zabezpečiť zodpovednosť a transparentnosť financovania politických strán vrátane revízie platných právnych predpisov, aby sa zabezpečilo ich dostatočné monitorovanie a sankcionovanie ich nedodržiavania.Verejná správa-  V súlade s právnymi požiadavkami zaviesť plne funkčný úrad ombudsmana a zabezpečiť prijatie vhodných následných opatrení na základe odporúčaní ombudsmana.Občiansky dohľad nad bezpečnostnými zložkami-  Zabezpečiť demokratickejší dohľad posilnením parlamentnej kontroly a vytvorením transparentnejšej správy finančných prostriedkov.Súdny systém-  Zabezpečiť úplnú nezávislosť systému súdnictva a prokuratúry a posilniť úrad prokurátora pre vojnové zločiny.-  Implementovať akčný plán stratégie reformy súdnictva.-  Prijať a implementovať právne predpisy o povinnom základnom a ďalšom odbornom vzdelávaní sudcov a prokurátorov, ako aj administratívnych pracovníkov na súdoch a posilniť strediská odborného vzdelávania.-  Racionalizovať systém súdnictva, modernizovať konania, zaviesť efektívny systém správy súdu a zriadiť správne a odvolacie súdy.-  Vytvoriť IT sieť pre prokurátorov na všetkých úrovniach, zabezpečiť vymáhanie súdnych rozhodnutí a ďalšie posilňovanie možnosti riešiť vojnové zločiny na vnútroštátnej úrovni v plnom súlade s medzinárodnými záväzkami voči Medzinárodnému trestnému tribunálu pre bývalú Juhosláviu.-  Posilniť úrad prokurátora pre vojnové zločiny.Protikorupčná politika-  Implementovať akčný plán stratégie boja proti korupcii a zriadiť nezávislý a funkčný Úrad boja proti korupcii.-  Ratifikovať medzinárodné dohovory o boji proti korupcii.-  Upresniť a presadzovať právne predpisy týkajúce sa prevencie konfliktu záujmov, a to v súlade s medzinárodnými normami.-  Vyvinúť a implementovať transparentný systém deklarovania majetku úradníkov v štátnej službe.Ľudské práva a ochrana menšín-  Splniť všetky záväzky vyplývajúce z členstva v Rade Európy.-  Zabezpečiť súlad s ustanoveniami o ľudských právach uvedenými v novej ústave.-  Pokračovať v rušení ústavnej liečby, podporovať komunitné služby a pomáhať ľuďom odkázaným na pomoc vrátane osôb s duševným ochorením.Občianske a politické práva-  Prijať opatrenia v prípadoch údajného zlého zaobchádzania a posilniť útvary vnútornej kontroly, ktoré majú na starosti takéto zlé zaobchádzanie, prostredníctvom orgánov presadzovania práva.-  Zlepšiť podmienky vo väzeniach, zabezpečiť vhodné monitorovanie podmienok vo väzbe odsúdených na dlhodobé tresty a väzňov odsúdených za organizovanú trestnú činnosť, zabezpečiť ďalšie odborné vzdelávanie pracovníkov nápravných zariadení a zlepšenie zariadení určených na osobitné potreby.-  Zlepšiť fungovanie Rady pre rozhlasové a televízne vysielanie v súlade s medzinárodnými normami, zabezpečiť spravodlivé a transparentné prideľovanie regionálnych a lokálnych vysielacích frekvencií mediálnym operátorom.-  V plnej miere implementovať zákon o slobodnom prístupe k informáciám a posilniť úrad komisára pre slobodný prístup k informáciám na zaistenie výkonu rozhodnutí/odporúčaní.-  Prijať právne predpisy o asociáciách a právny základ mimovládnych organizácií, podnietiť rozvoj organizácií občianskej spoločnosti a pravidelný dialóg s občianskou spoločnosťou o politických iniciatívach.Sociálne a hospodárske práva-  Prijať komplexné antidiskriminačné právne predpisy a zabezpečiť primeranú inštitucionálnu podporu obetiam.-  Prijať vhodné právne predpisy o reštitúcii majetku a zabezpečiť ich úplnú implementáciu.Práva menšín, kultúrne práva a ochrana menšín-  Zabezpečiť, aby boli dodržiavané ustanovenia ústavy o právach a ochrane menšín a v plnej miere implementovať stratégie a akčné plány týkajúce sa integrácie Rómov vrátane navrátených osôb.-  Pokračovať v úsilí podporovať dobré vzťahy medzi etnikami vrátane opatrení v oblasti vzdelávania, posilniť fungovanie národných rád menšín vrátane prijatia pripravovaných právnych predpisov, podporovať účasť menšín v súdnictve a orgánoch presadzovania práva a pokračovať v činnostiach na zvyšovanie povedomia vrátane požívania jazykov menšín.-  Schváliť nové právne predpisy o utečencoch a pokračovať v implementácii národnej stratégie pre utečencov.Regionálne otázky a medzinárodné záväzky-  Pokračovať v rešpektovaní daytonskej a parížskej dohody.-  Prijať opatrenia na realizáciu rozhodnutia Medzinárodného súdneho dvora z februára 2007 vo veci žaloby Bosny a Hercegoviny proti Srbsku a Čiernej Hore, pokiaľ ide o uplatňovanie Dohovoru o prevencii a trestaní zločinu genocídy.-  Prispieť k posilneniu regionálnej spolupráce, k zmiereniu a dobrým susedským vzťahom, a to aj formou podpory prechodu od paktu stability k rámcu spolupráce s väčšou regionálnou pôsobnosťou a podpory účinnej implementácie Stredoeurópskej dohody o voľnom obchode (CEFTA).-  Uzavrieť a implementovať dohody so susednými krajinami z oblasti cezhraničnej spolupráce, boja proti organizovanej trestnej činnosti, nezákonného obchodovania a pašovania, z oblasti súdnej spolupráce, správy hraníc a životného prostredia.-  Prispieť k riešeniu pretrvávajúcich problémov na hraniciach s Chorvátskom a Bosnou a Hercegovinou.-  Zabezpečiť právo na skutočnú voľbu medzi trvalým návratom a integráciou a prispieť k zabezpečeniu úplnej implementácie sarajevskej deklarácie.Hospodárske kritériá-  Implementovať daňovú politiku zameranú na stabilitu vrátane platovej politiky vo verejnom sektore, ktorá má za cieľ daňovú konsolidáciu a pomáha znižovať infláciu a dosahovať trvalú udržateľnosť platobnej bilancie.-  Pokračovať v reformách správy verejných finančných prostriedkov s cieľom posilniť kontrolu, transparentnosť, zodpovednosť a efektivitu.-  Realizovať monetárnu politiku, ktorá pomáha dosiahnuť cieľ cenovej stability na zníženie a stabilizáciu očakávanej inflácie.-  Zlepšiť konkurzné konania s cieľom urýchliť odchod podnikov, ktoré nie sú životaschopné, z trhu a posilniť štrukturálne zmeny.-  Dokončiť liberalizáciu zostávajúcich regulovaných cien s cieľom zlepšiť efektivitu trhových mechanizmov a prideľovania zdrojov.-  Ďalej posilňovať finančný dohľad, aby sa zabezpečila stabilita finančného sektora.-  Ďalej rozvíjať a implementovať reformu systému dôchodkového zabezpečenia a pokračovať v reforme systému zdravotného poistenia a urýchliť reštrukturalizáciu a privatizáciu v poisťovníctve.-  Pokračovať v úsilí formalizovať tieňovú ekonomiku a implementovať systém riadenia verejných výdavkov a daňové reformy.-  Vytvoriť a stabilizovať funkčný trh s pozemkami a nehnuteľnosťami a pripraviť katastrálne právne predpisy.-  Pokračovať v podpore zamestnanosti, a to aj prostredníctvom odbornej prípravy a reforiem trhu práce, zlepšiť verejné služby zamestnanosti a implementovať stratégiu zamestnanosti ľudí so zdravotným postihnutím.Európske normyVnútorný trhVoľný pohyb tovaru-  Pokračovať v zosúlaďovaní právneho rámca z oblasti noriem, certifikácie, metrológie, akreditácie a posudzovania zhody s európskymi normami. Pokračovať v prijímaní európskych noriem a zriadiť vnútroštátny koordinačný orgán pre infraštruktúru zabezpečenia kvality, ktorý by bol zodpovedný za posilnenie celej tejto oblasti.-  Vytvoriť štruktúru dohľadu nad trhom a zabezpečiť riadnu koordináciu medzi orgánmi dohľadu nad trhom.-  Prispôsobiť obchodný režim a príslušné právne predpisy s cieľom splniť záväzky v súvislosti s WTO, DPS a CEFTA.-  Zriadiť interné konzultačné a oznamovacie mechanizmy pre nové technické predpisy ešte pred prijatím nových opatrení, ktoré majú dosah na obchod.-  Posilniť kapacitu administratívy v oblasti ochrany spotrebiteľa.Voľný pohyb kapitálu-  Pokračovať v rozvoji systému medzinárodných platobných operácií v súlade s medzinárodnými pravidlami a zaviesť národné zaobchádzanie v oblasti nákupu nehnuteľností spolu s voľným pohybom krátkodobých úverov a portfóliových investícií.Clá a dane-  Dokončiť zosúladenie právnych predpisov z oblasti ciel potrebné na riadnu implementáciu DSP, posilniť kapacitu colnej správy na účely boja proti korupcii, cezhraničnej trestnej činnosti a daňovým únikom a posilniť kapacity na ich presadzovanie, najmä v oblasti analýzy rizík a dodatočnej kontroly.-  Pokračovať v zosúlaďovaní daňových právnych predpisov s acquis, implementovať daňové právne predpisy, najmä pokiaľ ide o výber daní a kontrolu s cieľom znížiť výskyt daňových podvodov a zvýšiť kapacity na ich presadzovanie.-  Rešpektovať zásady kódexu správania v oblasti zdanenia podnikov a zabezpečiť, aby aj nové daňové opatrenia boli v súlade s týmito zásadami.Hospodárska súťaž-  Zlepšiť platné antitrustové právne predpisy v súlade s požiadavkami uvedenými v DSP a posilniť administratívnu kapacitu komisie pre hospodársku súťaž na zabezpečenie účinného a nezávislého presadzovania pravidiel v súlade s acquis EÚ.-  Zriadiť nezávislý a plne funkčný orgán, ktorý bude monitorovať štátnu pomoc.-  Zlepšiť postupy na kontrolu koncentrácií, aby sa posilnila efektivita komisie pre hospodársku súťaž.-  Vytvoriť vhodný právny rámec pre štátnu pomoc v súlade s požiadavkami uvedenými v DSP.Verejné obstarávanie-  Implementovať konzistentný a efektívny režim verejného obstarávania, zabezpečiť nezávislosť orgánov verejného obstarávania, zabezpečiť transparentnosť konaní bez ohľadu na hodnotu dotknutej zmluvy a nediskriminačný prístup k srbským dodávateľom a dodávateľom z EÚ a posilniť kapacity na presadzovanie týchto prvkov v tomto sektore.Právo duševného vlastníctva-  Pokračovať v posilňovaní ochrany práv duševného vlastníctva a posilňovať administratívnu kapacitu na implementáciu a presadzovanie týchto práv.Zamestnanosť a sociálna politika-  Vytvoriť primerané administratívne štruktúry a kapacity v oblasti ochrany zdravia.Vzdelávanie a výskum-  Pokračovať v úsilí zlepšiť systém vzdelávania, lepšie prepojiť odbornú prípravu a vyššie vzdelávanie s pracovným trhom a potrebami hospodárstva, posilniť administratívnu kapacitu a zlepšiť koordináciu príslušných orgánov.-  Ratifikovať Dohovor UNESCO o ochrane a podpore rozmanitosti kultúrnych prejavov.Otázky týkajúce sa Svetovej obchodnej organizácie (WTO)Pokračovať v príprave na členstvo v Svetovej obchodnej organizácii.Sektorové politikyPriemysel a malé a stredné podniky (MSP)-  Implementovať Európsku chartu pre malé a stredné podniky a zmierniť administratívne prekážky pre MSP.-  Prijať novú strednodobú stratégiu politiky pre MSP a priemyselnú politiku a po nej operatívny akčný plán.-  Posilniť Radu pre MSP ako nástroj spolupráce medzi verejným a súkromným sektorom a medzi jednotlivými ministerstvami s cieľom ovplyvniť prípravu a realizáciu politiky v oblasti MSP.-  Zmierniť administratívne prekážky pre MSP.Poľnohospodárstvo-  Posilniť administratívne kapacity potrebné na koncipovanie a implementáciu poľnohospodárskej politiky a politiky rozvoja vidieka.-  Aktualizovať právne predpisy a posilniť implementáciu a kontrolu v oblasti bezpečnosti potravín a vo veterinárnych a fytosanitárnych otázkach.-  Rozšíriť identifikáciu zvierat a registráciu na všetky relevantné druhy.-  Pokračovať v modernizácii veterinárnych, fytosanitárnych, vínnych a sanitárnych laboratórií, inšpektorátov a kontroly na vonkajších hraniciach.Životné prostredie-  Urýchliť zosúlaďovanie právnych predpisov a noriem s acquis EÚ.-  Implementovať schválené právne predpisy najmä predpisy týkajúce sa posúdenia vplyvu na životné prostredie.-  Začať s implementáciou Kjótskeho protokolu.-  Prijať a implementovať národnú stratégiu ochrany životného prostredia a stratégiu trvalo udržateľného rozvoja.-  Posilniť administratívnu kapacitu orgánov, ktoré majú na starosti plánovanie, udeľovanie povolení, kontrolu a monitorovanie a takisto projektový manažment, posilniť kapacitu na lokálnej úrovni a zabezpečiť koordináciu medzi centrálnymi a lokálnymi úrovňami.-  Ďalej rozvíjať a začať s implementáciou plánov odpadového hospodárstva a začať s budovaním zariadenia na nakladanie s nebezpečným odpadom a na jeho bezpečnú likvidáciu.Dopravná politika-  Pokračovať v implementácii Memoranda o porozumení o rozvoji základnej regionálnej dopravnej siete v juhovýchodnej Európe a posilniť spoluprácu s pozorovacím výborom pre dopravu v juhovýchodnej Európe.-  Prijať a implementovať národnú dopravnú stratégiu. Prijať opatrenia na zlepšenie podmienok bezpečnosti na cestách.-  Implementovať záväzky prijaté v rámci prvej prechodnej fázy dohody o Spoločnom európskom leteckom priestore.-  Reštrukturalizovať sektor železničnej dopravy a vytvoriť inštitúcie železničnej dopravy.-  Rozvinúť vnútrozemskú vodnú dopravu vrátane zavedenia riečnych informačných služieb.Energetika-  Splniť záväzky plynúce zo Zmluvy o založení Energetického spoločenstva, pokiaľ ide o úplnú implementáciu acquis z oblasti vnútorného trhu s plynom a elektrickou energiou a z oblasti cezhraničného obchodovania s elektrickou energiou.-  Upraviť a implementovať zákon o energetike, zabezpečiť bezproblémové fungovanie nezávislého regulačného úradu pre energetiku.-  Pokračovať v auditoch životného prostredia v elektrárňach, najmä v prípadoch najväčších znečisťovateľov, zabezpečiť rozdelenie energetických spoločností s cieľom reštrukturalizovať a otvoriť trh a dosiahnuť ďalší pokrok na ceste k vytvoreniu regionálneho trhu s energiou najmä prostredníctvom zlepšenia prepojenia so susednými krajinami.-  Pristúpiť k relevantným medzinárodným dohovorom týkajúcim sa jadrovej bezpečnosti a zriadiť príslušný regulačný orgán.-  Pokračovať vo vyraďovaní výskumného reaktora v inštitúte Vinča.-  Posilniť administratívnu kapacitu v rámci príslušných ministerstiev.Informačná spoločnosť a médiá-  Zabezpečiť úplnú liberalizáciu sektora elektronickej komunikácie a nezávislosť regulačných orgánov; zabezpečiť realizáciu prijatej stratégie vrátane prijatia a implementácie potrebných zákonov a politiky a posilniť administratívne kapacity.-  Začať so zosúlaďovaním predpisov audiovizuálneho sektora s acquis a zlepšiť transparentnosť a zodpovednosť, najmä pokiaľ ide o Republikovej agentúry pre vysielanie.-  Podpísať a ratifikovať Európsky dohovor o cezhraničnej televízii.Finančná kontrola-  Prijať a implementovať stratégiu verejnej vnútornej finančnej kontroly.-  Vytvoriť postupy a administratívne kapacity na zabezpečenie účinnej ochrany finančných záujmov EÚ.Štatistika-  Zmeniť a doplniť zákon o štatistike a posilniť spoluprácu a koordináciu v rámci vnútroštátneho štatistického systému.-  Vypracovať poľnohospodársky cenzus, vytvoriť register poľnohospodárskych podnikov a pokračovať v rozvoji národných účtov podľa ESA 95 vrátane zlepšenia dátových zdrojov.Spravodlivosť, sloboda a bezpečnosťVíza, hraničné kontroly, azyl a migrácia-  Implementovať stratégiu integrovanej správy hraníc a posilniť spoluprácu medzi jednotlivými orgánmi integrovanej správy hraníc.-  Zlepšiť cezhraničnú policajnú spoluprácu v súlade s osvedčenými postupmi, posilniť kapacitu hraničnej polície a poskytnúť modernú infraštruktúru a vybavenie hraničnej polícii, najmä pokiaľ ide o IT vybavenie.-  Zosúladiť vízový režim s acquis a implementovať dohodu o zjednodušení vízového režimu uzatvorenú medzi EÚ a Srbskom.-  Prijať a implementovať právne predpisy z azylovej oblasti, zabezpečiť fungovanie prijímacích centier pre žiadateľov o azyl a zabezpečiť vytvorenie a prevádzkyschopnosť orgánu, ktorý bude spracovávať žiadosti o azyl.-  Implementovať dohodu o readmisii osôb podpísanú medzi EÚ a Srbskom.-  Prijať stratégiu reintegrácie navrátených osôb vrátane riešenia socio-ekonomických podmienok.Pranie špinavých peňazí-  Prijať potrebné právne predpisy a národnú stratégiu boja proti praniu špinavých peňazí a financovaniu terorizmu, posilniť vnútroštátne orgány boja proti praniu špinavých peňazí a zlepšiť spoluprácu medzi orgánmi a medzinárodnú spoluprácu.Drogy-  Zvýšiť schopnosť bojovať proti nezákonnému obchodovaniu s drogami a vypracovať a začať implementovať národnú protidrogovú stratégiu v súlade s protidrogovou stratégiou EÚ a zlepšiť medzinárodnú spoluprácu.Polícia-  Zabezpečiť úplnú implementáciu zákona o policajnom zbore s cieľom dosiahnuť profesionalitu a zodpovednosť, zlepšiť transparentnosť, vytvoriť moderný policajný zbor bez politického vplyvu a zvýšiť kapacitu prostredníctvom špecializovaných školení.-  Podniknúť kroky potrebné na uzatvorenie dohody o spolupráci s Europolom.Boj proti organizovanej trestnej činnosti a terorizmu-  Prijať chýbajúce právne predpisy v tejto oblasti a vytvoriť kapacitu na zabavenie majetku, implementovať národnú stratégiu boja proti organizovanej trestnej činnosti a posilniť činnosť kriminálnej spravodajskej služby.-  Pokračovať v boji proti obchodovaniu s ľuďmi vrátane implementácie stratégie prevencie takéhoto obchodovania a poskytnúť primeranú podporu a ochranu obetiam.-  Zvýšiť efektívnosť medzinárodnej spolupráce a implementácie príslušných medzinárodných dohovorov o terorizme.-  Zlepšiť spoluprácu a výmenu informácií medzi všetkými zložkami bezpečnostných služieb a s inými štátmi a zabraňovať financovaniu a príprave teroristických útokov.Ochrana osobných údajov-  Zrevidovať právny rámec, podpísať príslušné medzinárodné dohovory a zriadiť nezávislý dozorný orgán.Strednodobé priorityPolitické kritériáDemokracia a právny štátVerejná správa-  Ďalej posilňovať európsku integračnú kapacitu v rámci verejnej správy, vytvárať potrebné štruktúry v rámci odvetvových ministerstiev a na úrovni vlády a zlepšiť mechanizmus spolupráce so všetkými odbormi pracujúcimi v oblasti európskej integrácie.-  Pokračovať v úplnej implementácii zákonov z oblasti štátnej služby a verejnej správy, implementovať opatrenia na vytvorenie ľudských zdrojov v štátnej službe, zlepšiť tvorbu politiky a koordinačné kapacity v oblasti verejnej správy na vládnej a lokálnej úrovni, vytvoriť centralizovaný mzdový systém, uplatňovať ustanovenia ústavy týkajúce sa decentralizácie a zabezpečiť zdroje pre lokálne vlády.Občiansky dohľad nad bezpečnostnými zložkami-  Pokračovať v reštrukturalizácii a reforme ozbrojených síl a zvýšiť transparentnosť a občiansky dohľad nad ozbrojenými silami.Súdny systém-  Skrátiť prieťahy v súdnych konaniach a ďalej zvyšovať efektivitu a profesionalitu súdov.-  Zaviesť jednotné normy s cieľom získať spoľahlivé údaje týkajúce sa súdnictva.Protikorupčná politika-  Zabezpečiť úplný súlad s medzinárodnými dohovormi o boji proti korupcii. Ďalej posilňovať kapacitu orgánov, ktoré majú na starosti boj proti korupcii.Ľudské práva a ochrana menšín-  Implementovať právne predpisy o nediskriminácii.-  Pokračovať v integrácii a zlepšovaní podmienok detí so zdravotným postihnutím. Reformovať systém starostlivosti o deti a zabezpečiť riadne vzdelanie pre deti z menšín.Regionálne otázky a medzinárodné záväzky-  Uľahčiť integráciu utečencov, ktorí sa odmietli vrátiť.Hospodárske kritériá-  Posilniť daňovú konsolidáciu a zmenšiť úlohu štátneho sektora, ktorá je meraná podielom verejných výdavkov v HDP, vytvoriť priestor pre rozvoj a rast súkromného sektora.-  Urýchliť privatizáciu a prípadne likvidáciu podnikov vo vlastníctve štátu s cieľom posilniť podnikové riadenie, znížiť kvázifiškálne straty, prispieť k daňovej konsolidácii a zvýšiť podiel súkromného sektora.-  Odbúravať nepružné štruktúry, ktoré obmedzujú pracovný trh, najmä tie, ktoré súvisia s reguláciou pracovného trhu, aby sa zvýšila miera účasti a zamestnanosti.-  Zredukovať štátnu pomoc v pomere k HDP a posilniť politiku hospodárskej súťaže, aby sa umožnil rozvoj voľnej a nerušenej hospodárskej súťaže v prospech srbských spotrebiteľov.-  Zlepšiť vzdelávací systém s cieľom podporiť také zručnosti, ktoré zvyšujú možnosti zamestnať sa a umožňujú dlhodobý hospodársky rast.-  Zlepšiť podnikateľské prostredie a zvýšiť priame zahraničné investície do budovania nových podnikov.Európske normyVnútorný trhVoľný pohyb tovaru-  Pokračovať vo vytváraní noriem a v príprave na plnohodnotné členstvo v európskych normalizačných organizáciách.Voľný pohyb kapitálu-  Ďalej liberalizovať krátkodobý a strednodobý pohyb kapitálu.Clá a dane-  Zabezpečiť postupné zosúlaďovanie colných a daňových právnych predpisov s acquis, ďalej zvyšovať administratívne kapacity na implementáciu týchto právnych predpisov a na boj proti korupcii, cezhraničnej trestnej činnosti a daňovým únikom.-  Zvýšiť transparentnosť a zlepšiť výmenu informácií s členskými štátmi EÚ s cieľom uľahčiť presadzovanie opatrení na zamedzenie vyhýbaniu sa plateniu daní alebo daňovým únikom.Hospodárska súťaž-  Implementovať právne predpisy o štátnej pomoci a zabezpečiť efektívne fungovanie orgánu monitorujúceho oblasť štátnej pomoci.Zamestnanosť a sociálna politika-  Prijať opatrenia na zvýšenie počtu žiakov detí zo všetkých komunít uchádzajúcich sa o štúdium na stredných školách.-  Ďalej rozvíjať politiku začleňovania do spoločnosti a sociálnej ochrany.-  Zabezpečiť fungujúci a reprezentatívny sociálny dialóg.-  Vyvinúť ďalšie úsilie na zlepšenie situácie ľudí so zdravotným postihnutím.Vzdelávanie a výskum-  Prijať národný kvalifikačný rámec odborného vzdelávania a prípravy; podporovať regionálnu spoluprácu v oblasti vyššieho vzdelávania.-  Prijať integrovanú politiku v oblasti výskumu.Sektorové politikyMSP a politika v oblasti priemyslu-  Pokračovať v implementácii Európskej charty pre malé podniky.Poľnohospodárstvo-  Pokračovať v úsilí o posilnenie administratívnych štruktúr a kapacít potrebných na formulovanie a implementáciu poľnohospodárskej politiky a politiky rozvoja vidieka.-  Pokračovať v posilňovaní kontroly a právnych predpisov z oblasti veterinárnej, sanitárnej a fytosanitárnej, a z oblasti bezpečnosti potravín.-  Zlepšiť odpadové hospodárstvo a znížiť znečistenie životného prostredia spôsobené poľnohospodárstvom.-  Pokračovať v modernizácii potravinárskych spracovateľských zariadení, aby vyhovovali požiadavkám EÚ.Životné prostredie-  Zabezpečiť úplnú implementáciu a presadzovanie právnych predpisov, ktoré boli zosúladené s právnymi predpismi EÚ.-  Implementovať príslušné medzinárodné dohovory a Kjótsky protokol.-  Prijať a začať implementovať stratégie pre oblasť znečisťovania ovzdušia, odpadového hospodárstva a ochrany prírody.-  Implementovať v plnej miere národnú stratégiu ochrany životného prostredia a stratégiu vodohospodárstva.-  Ďalej posilňovať administratívne kapacity inštitúcií ochrany životného prostredia na vnútroštátnej a lokálnej úrovni.-  Implementovať viacročný plán financovania politiky ochrany životného prostredia vrátane investícií.-  Dokončiť výstavbu zariadenia na spracovanie a bezpečnú likvidáciu nebezpečného odpadu.Dopravná politika-  Pokračovať v implementácii Memoranda o porozumení o rozvoji základnej regionálnej dopravnej siete v juhovýchodnej Európe a posilniť spoluprácu s pozorovacím výborom pre dopravu v juhovýchodnej Európe.-  Ďalej posilňovať administratívne kapacity vrátane prípravy projektov pre veľké investície a správu infraštruktúry.-  Zabezpečiť ďalšie zosúlaďovanie právnych predpisov z oblasti dopravy s acquis, najmä pokiaľ ide o technické a bezpečnostné normy (vrátane zavedenia digitálneho tachografu).-  Implementovať záväzky prijaté v rámci druhej prechodnej fázy dohody o Spoločnom európskom leteckom priestore.Energetika-  Prijať a implementovať dlhodobú stratégiu politiky environmentálne udržateľnej energie.-  Pokračovať v implementácii regionálnych a medzinárodných záväzkov v tejto oblasti s cieľom vytvoriť konkurencieschopný regionálny trh s energiou.-  Dokončiť vyradenie výskumného reaktora v inštitúte Vinča.Informačná spoločnosť a médiá-  Začať s implementáciou rámca EÚ pre elektronickú komunikáciu a pokračovať v zosúlaďovaní s acquis EÚ v audiovizuálnom sektore.Finančná kontrola-  Vytvoriť a implementovať zásady decentralizovanej riadiacej zodpovednosti a funkčne nezávislý systém vnútorného auditu v súlade s medzinárodne prijatými štandardmi a osvedčenými postupmi EÚ.-  Ďalej tvoriť postupy a administratívne kapacity na zabezpečenie účinnej ochrany finančných záujmov EÚ.Štatistika-  Ďalej rozvíjať systém zabezpečenia kvality; zaviesť štatistiku v poľnohospodárstve a ďalej rozvíjať odvetvovo špecifickú štatistiku.Spravodlivosť, sloboda a bezpečnosťVíza, hraničné kontroly, azyl a migrácia-  Pokračovať v posilňovaní kapacity hraničnej polície a colných orgánov, zlepšiť vybavenie hraničných prechodov a zlepšiť spoluprácu so susednými krajinami v oblasti boja proti obchodovaniu s ľuďmi.-  Poskytovať trvalé riešenia integrácie readmitovaných osôb.Drogy-  Implementovať v plnej miere národnú stratégiu boja proti zneužívaniu drog.Polícia-  Pokračovať v reštrukturalizácii policajných zložiek, zabezpečiť transparentnosť a zodpovednosť, reformovať vzdelávanie policajtov a zabezpečiť spoluprácu a koordináciu medzi orgánmi presadzovania práva.Boj proti organizovanej trestnej činnosti a terorizmu-  Zabezpečiť vytvorenie efektívneho systému ochrany svedkov, zlepšiť regionálnu spoluprácu, posilniť boj proti hospodárskej a finančnej trestnej činnosti (vrátane prania špinavých peňazí a falšovania meny), proti podvodom a korupcii, zjednodušiť umiestnenie styčných dôstojníkov vyslaných členskými štátmi EÚ v príslušných štátnych orgánoch zapojených do boja proti organizovanej trestnej činnosti a implementovať palermský dohovor o nadnárodnej organizovanej trestnej činnosti.-  Posilniť kapacitu ministerstva vnútra (najmä odboru organizovanej trestnej činnosti) a vytvoriť postupy a kapacitu na zdieľanie spravodajských informácií medzi úradmi. PRÍLOHA 3: PRIORITY PRE KOSOVO v zmysle rezolúcie BR OSN č. 1244Krátkodobé priorityHlavné priority-  Konštruktívne sa zúčastňovať na ďalšom kole rokovaní so srbskými orgánmi s cieľom nájsť trvalé riešenie statusu Kosova. Pokračovať v úzkej spolupráci s plánovacími tímami, ktoré pripravujú plánované medzinárodné a EÚ misie s cieľom v plnej miere implementovať riešenie konfliktu.-  Zabezpečiť plnú spoluprácu s Medzinárodným trestným tribunálom pre bývalú Juhosláviu.-  Zabezpečiť úplné rešpektovanie právneho štátu, dodržiavanie ľudských práv, zabezpečiť ochranu menšín a uplatňovať politiku nulovej tolerancie voči korupcii, organizovanej a finančnej trestnej činnosti.-  Zabezpečiť demokratickú správu a poskytovanie verejných služieb všetkým obyvateľom Kosova zavedením profesionálnej, zodpovednej, prístupnej, reprezentatívnej verejnej správy bez politických zásahov.-  Pokročiť v reforme samosprávy a zväčšiť administratívnu kapacitu na uľahčenie decentralizácie pri zohľadnení názorov a záujmov všetkých komunít v Kosove, prijať legislatívny rámec a prideliť primerané rozpočtové prostriedky.-  Vytvoriť prostredie pre zmierenie, medzietnickú toleranciu a trvalú multietnicitu, čo povedie k návratu vysídlených osôb. Zabezpečiť rešpektovanie, bezpečnosť a slobodu pohybu a účasť všetkých komunít. Jednoznačne zakázať všetky negatívne prejavy voči menšinám. Prísne stíhať všetky trestné činy s etnickým podtónom.-  Vytvoriť spoločnosť bez akéhokoľvek druhu diskriminácie a podporovať integráciu znevýhodnených skupín.-  Pokračovať v posilňovaní vlastníckych práv, právneho rámca a prístupnosti súdov s cieľom podporovať budovanie prostredia, v ktorom sa darí podnikaniu.Politické kritériáDemokracia a právny štátDočasné inštitúcie samosprávy-  Zabezpečiť efektívne fungovanie kosovského parlamentu a jeho výborov, vlády a miestnych samospráv, vrátane úplného rešpektovania príslušných rokovacích poriadkov a kódexu správania, ako aj práv a záujmov všetkých komunít.-  Zvýšiť výkonný dohľad kosovského parlamentu, jeho zodpovednosť a transparentnosť. Posilniť vlastnú administratívnu kapacitu kosovského parlamentu.-  Včas vydávať Úradný vestník a zabezpečiť, aby v ňom boli uvedené správne informácie. Zlepšiť kontrolu príslušných jazykových verzií, aby sa zabezpečila ich identickosť a zabezpečiť prístup verejnosti k Úradnému vestníku.-  Zvýšiť podiel zastúpenia menšín vo všetkých inštitúciách a štátnej službe na komunálnej a centrálnej úrovni.Parlament a voľby-  Organizovať slobodné a spravodlivé voľby. Posilniť nezávislú a multietnickú centrálnu volebnú komisiu tak, aby včas pripravila voľby.-  Zabezpečiť, aby na výkon volebného práva boli pre všetky komunity k dispozícii primerané volebné miestnosti, zaručená bezpečnosť a prijaté aj iné opatrenia. Umožniť osobám vysídleným v rámci štátu a utečencom, aby sa zúčastnili na voľbách, a to aj v prípade, že ich schopnosť vrátiť sa do Kosova je obmedzená.-  Zlepšiť kontrolu zlučiteľnosti novej legislatívy s právnymi predpismi EÚ.Verejná správa-  Posilniť kapacity vládnej koordinácie a presnejšie určiť oblasti zodpovednosti centrálnych a miestnych orgánov na zabezpečenie konzistencie implementovania politiky. Posilniť efektivitu vládnych funkcií monitorovania výkonu štátnej služby.-  Prísne presadzovať transparentné postupy pri prijímaní pracovníkov do štátnej služby, ich prekladaní, hodnotení, služobnom postupe, výkone a prepúšťaní zo služobného pomeru, vrátane polície a pracovníkov v súdnictve, ako aj vo finančnom riadení.-  Zlepšiť fungovanie a posilniť nezávislosť nezávislej dozornej rady a výboru pre menovanie vyšších štátnych úradníkov.-  Zlepšiť kvalitu a dostupnosť základných verejných služieb všetkým komunitám a prispieť k zníženiu dopytu po službách poskytovaných paralelnými štruktúrami.-  Pokročiť v procese decentralizácie a prijať okrem iného zákon o miestnej správe a zákon o mestských hraniciach.Súdny systém-  Zabezpečiť efektívne, nezávislé, zodpovedné a nestranné súdy a prokuratúry bez politických vplyvov.-  Posilniť úrad prokurátora, aby sa zabezpečila jeho schopnosť dodržiavať zásadu nezávislosti a nestrannosti. Pokračovať v posilňovaní úradu špeciálneho prokurátora. Zabezpečiť implementáciu účinného programu na ochranu svedkov.-  Schváliť a implementovať zákony o súdoch a prokuratúre. Vytvoriť systém správneho súdnictva a upraviť relevantné právne predpisy a kompetencie.-  Implementovať v plnej miere automatizovaný systém spracovania prípadov na všetkých súdoch a prokuratúrach. Skrátiť prieťahy pri prejednávaní súdnych prípadov a pri vykonateľnosti občianskoprávnych rozhodnutí súdu.-  Posilniť mestské súdy a policajné akcie zamerané na nestranné riešenie, prevenciu a trestanie nezákonného zabratia, využívania a budovania majetku.-  Ďalej rozvíjať právne vzdelávanie a odbornú prípravu, najmä sudcov, prokurátorov a administratívnych pracovníkov. Transformovať právny inštitút na životaschopnú inštitúciu zodpovednú za odborné vzdelávanie pracovníkov v súdnictve.-  Vytvoriť kapacity vo vláde, ktoré by bez politických vplyvov prevzali kompetencie v oblasti spravodlivosti a vnútorných záležitostí. Implementovať systém menovania, prepustenia a kariérneho postupu sudcov a prokurátorov v súlade s európskymi normami a bez politického vplyvu.Protikorupčná politika-  Implementovať zákon o boji proti korupcii a plán boja proti korupcii. Posilniť Úrad boja proti korupcii a prijať opatrenia na úplné zabezpečenie jeho nezávislosti a funkčnosti.-  Upresniť kompetencie Úradu boja proti korupcii, Úradu pre dobrú správu vecí verejných a Rady pre boj proti korupcii.Ľudské práva a ochrana menšín-  Dokončiť legislatívny rámec a zlepšiť rešpektovanie mechanizmov na ochranu ľudských práv a práv menšín v súlade s odporúčaniami Rady Európy. Prijať a implementovať komplexnú stratégiu pre ľudské práva.-  Posilniť právny rámec týkajúci sa slobody prejavu. Vyčleniť dostatočné zdroje pre nezávislú komisiu pre médiá, ktorá má zaručovať dodržiavanie ustanovení právnych predpisov. Odstrániť všetky právne nejasnosti týkajúce sa ochrany osobnosti.-  Zvoliť ombudsmana a prijať právne predpisy na zabezpečenie implementácie odporúčaní ombudsmana.-  Sformulovať a prijať vládny program na podporu práv žien v Kosove.-  Účinne implementovať zákon o nediskriminácii. Najmä plne sprevádzkovať odbory v rámci ministerstiev, ktoré majú na starosti ľudské práva a zabezpečiť ich nezávislosť a koordináciu s činnosťou ombudsmana. Organizovať kampane na posilnenie povedomia s cieľom informovať súkromný sektor, občiansku spoločnosť a akademické obce a takomto zákone. Monitorovať implementáciu tohto zákona a vypracovať správu o jeho implementácii.-  Vytvoriť komunitné služby a pomáhať ľuďom odkázaným na pomoc vrátane osôb s duševným ochorením.-  Podporovať nediskriminačnú politiku v krajine, ktorá by zasahovala všetky rizikové skupiny ľudí.Práva menšín, kultúrne práva a ochrana menšín-  Plne presadzovať zákon o úradných jazykoch, ako aj zákon o kultúrnom dedičstve a vytvoriť efektívny mechanizmus na monitorovanie implementácie týchto zákonov.-  Legalizovať neoficiálne osady. Nájsť trvalé riešenia ubytovania a integrácie rómskych komunít, ktoré žijú v nebezpečných podmienkach v táboroch, a skupín osôb vysídlených v rámci štátu, ktoré žijú v neoficiálnych strediskách.-  Posilniť administratívne štruktúry a mechanizmy zodpovednosti ministerstva pre komunity a návraty. Upresniť rozdelenie zodpovedností týkajúcich sa návratov medzi ministerstvom pre miestnu správu a ministerstvom pre komunity a návraty na centrálnej a miestnej úrovni. Ďalej rozvíjať a implementovať spoločný strategický rámec pre komunity a návraty a na komunálnej úrovni zaviesť mechanizmy na uľahčenie trvalej integrácie navrátených osôb a existujúcich menšinových komunít.-  Uľahčiť a podporovať návrat utečencov a vysídlených príslušníkov všetkých komunít a dokončiť obnovu majetku poškodeného a zničeného v dôsledku udalostí z marca 2004, vrátane historických a náboženských pamiatok.Regionálne otázky a medzinárodné záväzky-  Posilňovať regionálnu spoluprácu a dobré susedské vzťahy.-  Implementovať Stredoeurópsku dohodu o voľnom obchode a aktívne sa zúčastňovať na všetkých relevantných regionálnych iniciatívach okrem iného pod záštitou paktu stability vrátane procesu prechodu od tohto paktu k rámcu spolupráce s väčšou regionálnou pôsobnosťou.Hospodárske kritériá-  Udržiavať primeranú daňovú politiku a najmä zabezpečiť zlučiteľnosť sociálnej politiky, ktorá sa venuje riešeniu problému chudoby a vylúčenia zo spoločnosti, s dlhodobou udržateľnosťou verejných finančných prostriedkov.-  Stanoviť ročné ciele pre účinnejšie vymáhanie pohľadávok verejných služieb a formulovať a implementovať stratégie na dosiahnutie týchto cieľov.-  Značne pokročiť v privatizácii bývalých podnikov vo vlastníctve družstiev v súlade s plánom fondu národného majetku-  Zlepšiť riadenie, efektivitu a finančnú udržateľnosť podnikov vo verejnom vlastníctve. Ďalej posilňovať operatívnu a finančnú nezávislosť regulačných orgánov s cieľom posilniť transparentnosť a hospodársku súťaž v príslušných odvetviach.-  Vypracovať a implementovať politiku uľahčujúcu prechod od neoficiálneho k oficiálnemu zamestnávaniu, aby sa vytvoril fungujúci oficiálny pracovný trh a zabezpečila efektívna politika pracovného trhu.Európske normyVnútorný trhVoľný pohyb tovaru-  Prijať horizontálne rámcové právne predpisy na vytvorenie potrebnej infraštruktúry na riadne fungovanie a rozdelenie rozličných funkcií (regulácia, normy, akreditácia, metrológia, posudzovanie zhody a dohľad nad trhom) potrebných na uplatňovanie acquis na voľný pohyb tovaru.Voľný pohyb kapitálu-  Prijať vhodné obozretné požiadavky a posilniť proces dohľadu vo finančnom sektore.Clá a dane-  Ďalej zosúlaďovať právne predpisy z oblasti ciel s acquis a pokračovať v úsilí posilniť kapacitu colnej správy na boj proti korupcii, falšovaniu a cezhraničnej trestnej činnosti. Zvýšiť kapacity odboru kriminálneho vyšetrovania.-  Dodržať záväzky týkajúce sa implementácie preferenčných obchodných opatrení najmä pokiaľ ide o pôvod výrobkov.-  Pokračovať v zosúlaďovaní daňových právnych predpisov s acquis EÚ a posilňovať administratívnu kapacitu daňovej správy. Posilniť kapacitu daňovej správy pri vyberaní daňových poplatkov a zvýšiť daňové príjmy.-  Rešpektovať zásady kódexu správania v oblasti zdaňovania podnikov a zabezpečiť, aby aj nové daňové opatrenia boli v súlade s týmito zásadami.Verejné obstarávanie-  Zosúladiť rámec verejného obstarávania s acquis pomocou prijatia potrebných implementačných právnych predpisov. Vytvoriť inštitucionálny rámec verejného obstarávania s administratívnou kapacitou a nezávislosťou pri výkone jeho úloh.Právo duševného vlastníctva-  Vytvoriť administratívnu kapacitu na implementáciu zákona o právach duševného vlastníctva a na presadzovanie týchto práv.Zamestnanosť a sociálna politika-  Prijať stratégiu zamestnanosti vrátane zlepšenia zhromažďovania údajov z oblasti zamestnanosti.-  Zlepšiť informovanosť verejnosti o prístupe k systému sociálneho poistenia a posilniť komunálne kapacity týkajúce sa sociálnej pomoci.-  Zmeniť a doplniť právne predpisy z oblasti sociálneho zabezpečenia a dôchodkového systému.-  Revidovať systém sociálnych výhod na zabezpečenie nediskriminačného prístupu k jeho využívateľom.Vzdelávanie a výskum-  Zvýšiť rozpočet na vzdelávanie najmä na zlepšenie školskej infraštruktúry, skončiť so systémom vyučovania na zmeny a riešiť otázku nedostatku pomôcok a vybavenia.-  Vypracovať akčné plány implementácie stratégií vzdelávania s posilneným dialógom a koordináciou medzi všetkými úrovňami a všetkými zainteresovanými stranami a vyčleniť potrebné prostriedky.-  V plnej miere implementovať právne predpisy o odbornej príprave a začať s implementáciou zákona o národnom kvalifikačnom rámci.-  Pokračovať v práci na národnom rámci na monitorovanie a hodnotenie výučby.-  Zabezpečiť lepšie zapojenie do programov EÚ týkajúcich sa vyššieho vzdelávania.Sektorové politikyPriemysel a malé a stredné podniky (MSP)-  Implementovať strednodobú stratégiu na podporu rozvoja MSP vrátane posilnenia úradu na podporu MSP a posilnenia úradu na podporu investícií. Ďalej implementovať Európsku chartu pre malé podniky.Poľnohospodárstvo a rybné hospodárstvo-  Stanoviť jasné oblasti zodpovednosti v rámci rozličných útvarov v sektore poľnohospodárstva (vrátane veterinárnej a fytosanitárnej správy) a ich vzťah k ministerstvu poľnohospodárstva, lesov a vidieckeho rozvoja, k miestnym vládam a mestským zastupiteľstvám.-  Prijať zákon o potravinách a následné vykonávacie právne predpisy a vytvoriť príslušný úrad na implementáciu a presadzovanie tohto zákona.-  Zabezpečiť operatívny charakter systému identifikácie zvierat a registrácie ich pohybu.-  Navrhnúť plán modernizácie poľnohospodársko-potravinárskych podnikov.Životné prostredie-  Implementovať zákon o posúdení vplyvu na životné prostredie prijatý kosovským parlamentom.-  Implementovať komplexný akčný plán ochrany životného prostredia najmä v súvislosti s otázkou verejného zdravia.-  Pokračovať v zosúlaďovaní s európskymi normami z oblasti životného prostredia.-  Pokračovať v úsilí zlepšiť informovanosť verejnosti a angažovanosť občianskej spoločnosti v otázkach týkajúcich sa životného prostredia.Dopravná politika-  Pokračovať v uplatňovaní Memoranda o porozumení o rozvoji základnej regionálnej dopravnej siete v juhovýchodnej Európe vrátane dodatku o železničnej doprave v juhovýchodnej Európe.-  Implementovať zákony o cestnej doprave a bezpečnosti na cestách, vytvoriť stratégiu multimodálnej dopravy.-  Ďalej zlepšovať správu majetku opierajúcu sa o údaje s cieľom udržiavať a obnoviť dopravnú infraštruktúru. Zabezpečiť zlučiteľnosť legislatívneho rámca pre koncesie s EÚ a prijať opatrenia s cieľom prilákať investorov, aj s využitím verejno-súkromného partnerstva, aby spolufinancovali práce na strategickej infraštruktúre.-  Zabezpečiť, aby sa rozvoj železničnej dopravy realizoval v súlade so stratégiou hospodárskeho rozvoja.-  Zabezpečiť, aby prištinské letisko fungovalo s primeranou úrovňou bezpečnosti a bolo riadne a zodpovedne spravované.-  Revidovať a zlepšiť systém vydávania vodičských oprávnení a realizácie technickej kontroly vozidiel.Energetika-  Zabezpečiť riadne a trvalé fungovanie elektrární, a to najmä podstatným zvýšením vyberaných poplatkov a zdokonalením riadiacich štruktúr.-  Pokračovať v plnení záväzkov prijatých v rámci Zmluvy o založení Energetického spoločenstva. Pokračovať v príprave projektu „Kosovo C“ venovaného výrobe a dodávkam elektrickej energie v súlade s acquis , ako bolo stanovené v Zmluve o založení Energetického spoločenstva.Informačná spoločnosť a médiá-  Prijať a začať s implementáciou politiky týkajúcej sa sietí elektronickej komunikácie a služieb zameraných na presadzovanie úplnej liberalizácie a vytvorenie stabilného otvoreného a konkurencieschopného prostredia, ktoré by pritiahlo zahraničných investorov a zlepšilo kvalitu poskytovaných služieb.-  Posilňovať administratívne kapacity regulačného orgánu. Posilniť jeho postavenie a zabezpečiť jeho operatívnu a finančnú nezávislosť.-  Zabezpečiť stabilné a trvalé financovanie verejnoprávneho vysielania stanice RTK, nezávislej komisie pre médiá a mediálneho fondu.Finančná kontrola-  Pokračovať v úsilí implementovať stratégiu verejnej vnútornej finančnej kontroly a príslušné zákony ako základ pre splnenie strednodobých priorít v tejto oblasti.Štatistika-  Posilniť administratívnu kapacitu Štatistického úradu a zlepšiť jeho operatívnosť a finančnú nezávislosť. Zabezpečiť spoľahlivosť štatistík vrátane včasného a bezplatného poskytovania kvalitných údajov Štatistickému úradu zo strany respondentov v rámci prieskumu.-  Pokračovať v zostavovaní hospodárskych štatistík a urýchliť vývoj sociálnych štatistík.Spravodlivosť, sloboda a bezpečnosťVíza, hraničné kontroly, azyl a migrácia-  Zlepšiť efektivitu kontroly pohybu osôb cez hranice a zlepšiť efektivitu a transparentnosť útvaru hraničnej polície.-  Posilniť spoluprácu medzi jednotlivými úradmi hraničnej správy a s úradmi hraničnej správy susedných krajín.-  Vytvoriť ubytovacie a prijímacie zariadenia pre žiadateľov o azyl.-  Prijať zákon o migrácii v súlade s európskymi normami. Navrhnúť stratégiu a akčný plán migrácie na riešenie najmä otázky readmisie a opätovnej integrácie osôb vrátených zo zahraničia.Pranie špinavých peňazí-  Zlepšiť kapacitu odboru finančnej polície v rámci útvaru pre organizovanú trestnú činnosť Kosovského policajného zboru (ďalej len „KPZ“). Školiť špecializovaných prokurátorov a sudcov. Upresniť kompetencie v rozličných príslušných inštitúciách v oblasti boja proti praniu špinavých peňazí.Drogy-  Vypracovať stratégiu prevencie drog a relevantný akčný plán na jej implementáciu. Ďalej posilňovať miestne kapacity protidrogového vyšetrovacieho útvaru.Polícia-  Prijať zákon o polícii.-  Zlepšiť efektivitu vyšetrovania trestných činov. Prijať a implementovať právne predpisy na zriadenie KPZ a posilniť jeho kapacity v oblasti vyšetrovania a vnútornej kontroly. Posilniť jeho vedúcu úlohu.-  Prijať a implementovať stratégiu boja proti trestnej činnosti. Vypracovať stratégiu zberu zbraní, dokončiť a presadzovať právne predpisy o malých zbraniach.-  Vytvoriť stratégiu boja proti organizovanej trestnej činnosti a terorizmu.-  Dokončiť legislatívny rámec týkajúci sa organizovanej trestnej činnosti.-  Ďalej posilňovať miestne kapacity útvaru pre organizovanú trestnú činnosť v rámci KPZ. Implementovať akčný plán boja proti obchodovaniu s ľuďmi.Ochrana osobných údajov-  Vypracovať a implementovať komplexný zákon o ochrane osobných údajov v súlade s acquis , najmä so smernicou o ochrane údajov (95/46/ES). Zriadiť nezávislý dozorný orgán na ochranu údajov, ktorý by disponoval dostatočnými právomocami, finančnými a ľudskými zdrojmi.Strednodobé priorityPolitické kritériáDemokracia a právny štátVerejná správa-  Pri rešpektovaní rozpočtových obmedzení pokračovať v reforme verejnej správy. Zlepšiť kapacity miestnej správy, aby mohla primeraným a efektívnym spôsobom poskytovať služby v rámci všetkých svojich príslušných obvodov.Súdny systém-  Na základe všetkých právnych zdrojov v súčasnosti platných v Kosove sformulovať a konsolidovať komplexný súbor zákonov, ktorý rešpektuje práva a záujmy všetkých komunít.-  Posilniť administratívne kapacity, koordináciu a efektívnosť súdnictva, ako aj orgánov presadzovania práva. Zabezpečiť riadne fungovanie komplexného systému právnej pomoci. Vypracovať alternatívny mechanizmus riešenia sporov.-  Zlepšiť systém výkonu trestu a osobitnú pozornosť venovať bezpečnosti, kontrole, riadeniu, odbornej príprave a systému reintegrácie, ako aj podmienkam vo väzenských zariadeniach.Protikorupčná politika-  Vypracovať sektorové akčné plány boja proti korupcii a zvýšiť informovanosť vo verejnej správe o probléme korupcie.-  Preukázať pokrok dosiahnutý v boji proti korupcii.Ľudské práva a ochrana menšín-  Zabezpečiť vhodné podmienky existencie menšinových komunít a ich nediskriminačnú účasť na dianí v spoločnosti, ako aj prijať konkrétne opatrenia na zabezpečenie ich bezpečnosti a slobody pohybu ako aj primeraného poskytovania verejných služieb a prístupu k nim.-  Implementovať zákon o rovnosti pohlaví. Zabezpečiť začlenenie otázky práv žien do všetkých existujúcich oblastí politiky a právnych predpisov.-  Vypracovať integrovanú politiku zachovania kultúrneho dedičstva. Aktívne sa zapojiť do zvyšovania informovanosti verejnosti o kultúrnom dedičstve a jeho rešpektovaní.-  Zabezpečiť, aby Katastrálny úrad a mestské katastrálne úrady poskytovali transparentný a nediskriminačný prístup k úplným údajom o pozemkoch a mali funkčné mechanizmy zodpovednosti.Regionálne otázky a medzinárodné záväzky-  Ďalej posilňovať regionálnu a medzinárodnú spoluprácu okrem iného v oblasti presadzovania práva vrátane vydávania podozrivých a odsúdených osôb a vzájomnej právnej pomoci.Hospodárske kritériá-  Pokračovať v posilňovaní vlastníckych práv, právneho štátu a prístupnosti súdov s cieľom podporovať budovanie prostredia, v ktorom sa darí podnikaniu.-  Vypracovať stratégiu privatizácie a prípadnej reštrukturalizácie podnikov vo verejnom vlastníctve s cieľom posilniť podnikové riadenie a výkonnosť týchto podnikov a znížiť subvencovanie podnikateľského sektora.-  V úzkej spolupráci s miestnou podnikateľskou komunitou skoncipovať a implementovať aktívnu politiku trhu práce s cieľom podporiť proces vytvárania pracovného trhu, ktorý reaguje na dopyt, a zvýšiť podiel kvalifikovaných pracovných síl.-  Implementovať vhodnú politiku na zvýšenie kvantity a kvality vzdelávania na všetkých úrovniach.-  Zlepšiť vývoznú kapacitu.Európske normyVnútorný trhVoľný pohyb tovaru-  Pokračovať v zosúlaďovaní so smernicami nového globálneho prístupu a starého prístupu.-  Prijať zostávajúce európske normy.-  Zaviesť štruktúru dohľadu nad trhom.Clá a dane-  Pokračovať v zosúlaďovaní právnych predpisov z oblasti daní a ciel s acquis EÚ. Ďalej zvyšovať administratívnu kapacitu colných a daňových orgánov na presadzovanie právnych predpisov a na boj proti korupcii, cezhraničnej trestnej činnosti a daňovým únikom.Verejné obstarávanie-  Zabezpečiť, aby orgány a subjekty obstarávania na všetkých úrovniach efektívne implementovali pravidlá verejného obstarávania vrátane vytvorenia funkčných nástrojov, poskytovania odborného vzdelávania a posilňovania administratívnych kapacít.Právo duševného vlastníctva-  V súlade so strednodobou stratégiou pokračovať v posilňovaní presadzovania práv duševného, priemyselného a obchodného vlastníctva.Zamestnanosť-  Posilňovať administratívne kapacity inšpektorátov práce.Vzdelávanie a výskum-  Posilniť mechanizmy na zabezpečenie kvality v sektore vzdelávania.-  Pokračovať v úsilí prepojiť odborné vzdelávanie a prípravu a sektor vyššieho vzdelávania s pracovným trhom a potrebami hospodárstva.-  Podporovať regionálnu spoluprácu v oblasti vyššieho vzdelávania.-  Začať s prácou na politike v prospech výskumu.Sektorové politikyPoľnohospodárstvo a rybné hospodárstvo-  Vypracovať politiku a regulačný rámec na podporu funkčnej pozemkovej reformy. Podporiť ochranu poľnohospodárskej pôdy pred neplánovaným rozvojom miest.-  Posúdiť, či poľnohospodársko-potravinárske podniky vyhovujú požiadavkám EÚ a pripraviť program modernizácie týchto podnikov.-  Začať s činnosťou na dosiahnutie efektívnej kontroly domácej rastlinnej výroby, najmä pokiaľ ide o výrobky, na ktoré sa vzťahujú osobitné požiadavky EÚ.-  Vytvoriť riadnu štruktúru správy lesov, najmä pokiaľ ide o boj proti nelegálnej ťažbe dreva a boj proti lesným požiarom.Životné prostredie-  Prijať opatrenia na podporu územného plánovania.-  Zlepšiť inštitucionálnu kapacitu ministerstva životného prostredia a územného plánovania, zlepšiť koordináciu medzi orgánmi správy, ktoré majú na starosti otázky súvisiace s životným prostredím.-  Zahrnúť otázky týkajúce sa životného prostredia do sektorových politík najmä v oblasti energetiky a dopravy.Dopravná politika-  Prijať opatrenia na zlepšenie bezpečnosti na cestách.-  Naplánovať a implementovať správu a obnovu dopravnej infraštruktúry vrátane budovania novej infraštruktúry, v prípade potreby prostredníctvom verejno-súkromného partnerstva.-  Vypracovať a implementovať stratégiu multimodálnej dopravy.Energetika-  Vypracovať legislatívny a regulačný rámec na podporu verejno-súkromných partnerstiev a zmiešaných investícií v sektore energetiky v súlade so závermi štúdie o tvorbe investícií.-  Ďalej zlepšovať výkonnosť elektrární a integráciu do regionálneho trhu s elektrickou energiou.Informačná spoločnosť a médiá-  Zosúladiť regulačný rámec a implementovať právne predpisy o sieťach a službách elektronickej komunikácie s cieľom vytvoriť otvorenejšie a konkurencieschopné prostredie a posilniť pozíciu a operačnú a finančnú nezávislosť regulačného orgánu pre sektor telekomunikácií.Finančná kontrola-  V rámci koordinácie ministerstva financií vypracovať a implementovať zásady decentralizovanej zodpovednosti za riadenie a funkčne nezávislého interného auditu v súlade s medzinárodnými normami a osvedčenými postupmi EÚ, a to prostredníctvom koherentných právnych predpisov a primeraných administratívnych kapacít.-  Posilniť operatívne kapacity, ako aj funkčnú a finančnú nezávislosť Najvyššieho kontrolného úradu. Prijať následné opatrenia a implementovať odporúčania tohto úradu.Štatistika-  Posilniť spoluprácu a koordináciu v rámci kosovského štatistického systému, vypracovať systém zabezpečenia kvality a príslušný dokument a štandardizovať postupy vypracovávania a distribúcie štatistík.Spravodlivosť, sloboda a bezpečnosťVíza, hraničné kontroly, azyl a migrácia-  Ďalej zlepšovať kapacitu riaditeľstva pre hraničnú správu, azyl a migráciu v rámci ministerstva vnútra. Ďalej posilňovať operatívnu kapacitu útvaru hraničnej polície v rámci KPZ.Boj proti organizovanej trestnej činnosti a terorizmu-  Implementovať a aktualizovať stratégiu boja proti organizovanej trestnej činnosti a terorizmu.-  Posilniť miestne kapacity na vyšetrovanie organizovanej trestnej činnosti.-  Posilniť kapacity súdnictva pri trestnom stíhaní a súdnych konaniach v prípadoch organizovanej a finančnej trestnej činnosti.Drogy-  Zabezpečiť spoluprácu medzi príslušnými orgánmi a medzinárodnú spoluprácu, podstatne zlepšiť výsledky boja proti nezákonnému obchodovaniu s drogami.Ochrana osobných údajov-  Implementovať zákon o ochrane osobných údajov v súlade s acquis a zabezpečiť jeho účinné monitorovanie a presadzovanie.[1] Ú. v. EÚ L, rozhodnutie Rady č. 49/2007 o zásadách, prioritách a podmienkach zahrnutých v európskom partnerstve s Čiernou Horou (Ú. v. EÚ L 20, 27.1.2007, s. 16).[2] Ú. v. EÚ L 86, 24.3.2004, s. 1. Nariadenie naposledy zmenené a doplnené nariadením (ES) č. 269/2006 (Ú. v. EÚ L 47, 17.2.2006, s. 7).[3] Rozhodnutie Rady 2006/56/ES z 30. januára 2006 o zásadách, prioritách a podmienkach obsiahnutých v európskom partnerstve so Srbskom a Čiernou Horou vrátane Kosova v súlade s rezolúciou Bezpečnostnej rady Organizácie Spojených národov č. 1244 z 10. júna 1999, ktorým sa zrušuje rozhodnutie 2004/520/ES (Ú. v. EÚ L 35, 7.2.2006, s. 32).[4] Ú. v. EÚ L 210, 31.7.2006, s. 82.[5] Ú. v. ES L 306, 7.12.2000, s. 1. Nariadenie naposledy zmenené a doplnené nariadením (ES) č. 2112/2005 (Ú. v. EÚ L 344, 27.12.2005, s. 23).